ควร์ท ชตูเด็นท์

ควร์ท ชตูเด็นท์ (; 12 พฤษภาคม ค.ศ. 1890 – 1 กรกฎาคม ค.ศ. 1978) เป็นนายพลลุฟท์วัฟเฟอระหว่างสงครามโลกครั้งที่สอง เขาเป็นผู้นำการปฏิบัติการทางอากาศหลักครั้งแรกของสงคราม คือ ยุทธการที่กรุงเฮกในเดือนพฤษภาคม ค.ศ. 1940 ชตูเด็นท์เป็นสมาชิกในตำแหน่งสูงสุดของพลร่มเยอรมนี และทำหน้าที่ผู้บัญชาการฟัลเชียร์มเยเกอร์ตลอดสงคราม เขาเป็นผู้บัญชาการในยุทธการที่เกาะครีต ในเดือนพฤษภาคม 1941 ปฏิบัติการนี้ประสบความสำเร็จแม้จะต้องสูญเสียพลร่มเยอรมันจำนวนมาก และทำให้ฝ่ายสัมพันธมิตรนำข้อบกพร่องในครั้งนี้ไปพัฒนาพลร่มของตน

ในปี 1947 ชตูเด็นท์ถูกพิจารณาคดีและตัดสินว่ามีความผิดในข้อหาอาชญากรรมสงครามจากการทารุณกรรมและสังหารเชลยศึกโดยทหารของเขาในครีต ชตูเด็นท์ยังต้องรับผิดชอบต่อการสังหารหมู่เพื่อแก้แค้นที่กระทำต่อพลเรือนชาวครีตในปี 1941 แต่เขาก็รอดพ้นจากการลงโทษที่รุนแรง

หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:ยุทธการเกาะครีต
หมวดหมู่:บุคคลจากจังหวัดลูบุช
หมวดหมู่:ทหารชาวเยอรมันในสงครามโลกครั้งที่สอง
หมวดหมู่:อาชญากรสงครามชาวเยอรมัน
หมวดหมู่:พลเอกอาวุโสแห่งลุฟท์วัฟเฟอ